Ons Sondag Samekoms vind tans om 9h30 in ons Ouditorium plaas. (Ons gebruik ons Saal, Kerkgeboutjie en Konferensie kamer vir REPLiKIDS!) Eredienste is ongeveer 75 minute lank.
Ons Voorskoolse klas by REPLiKIDS is 'n veilige en liefdevolle omgewing vir outjies van geboorte tot en met vyf jaar oud. Hier gee leiers spesiale liefde en aandag aan elke maatjie in hul sorg. Jesus se liefde straal vanuit ons RPLiKIDS Personeel en dit dra daartoe by dat jou kind "kerk" as 'n vrolike en 'n veilige plek sal beleef!
Elke naweek word kinders persoonlik deur die REPLiKIDS
Personeel verwelkom wanneer hulle vir hul opening in die Kerkgeboutjie bymekaar kom. Hul energieke musiek is aansteeklik, meelewend en sinvol op kinders se vlak. Dan luister hulle na 'n les uit die Bybel. Dit word op 'n kreatiewe en inter-aktiewe wyse aangebied sodat kinders dit prakties in hul alledaagse lewe kan toepas.
REPLiKIDS - ons kinderkerk - word tydens ons oggendsamekoms om 9:30 in ons Kerkgebou aangebied. Die aanbieding is ongeveer dieselfde tydsduur as die Erediens.
God het 'n plan met jou tiener! Tieners het nie nodig om te wag totdat hulle groot is voordat hul lewe 'n verskil kan maak nie. Daarom wil ons jou tiener weekliks uitdaag met 'n Bybelse boodskap van hoop en rigting.